# **DECIZIA ETAPEI DE ÎNCADRARE**

## PROIECT

Ca urmare a solicitării de emitere a acordului de mediu adresate de **COMUNA MĂDĂRAȘ**, cu sediul în Str. Principala, Nr. 193, com. Mădăraș, Judetul Harghita, prin Biro Laszlo, primar, înregistrată la APM Harghita cu nr. 7700/07.09.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 26.09.2017, că proiectul ***“ Reabilitare drum forestier Mădăraș Mare, secțiunea II – Mădăraș–Zetea, județul Harghita”*** propus a fi amplasat în com. Mădăraș extravilan, jud Harghita, nu se supune evaluării impactului asupra mediului şi nu se supune evaluării adecvate.

**Justificarea prezentei decizii:**

**1.** **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.e, coroborat cu pct. 13, lit. a;**

**b) Caracteristicile proiectului:**

a. Mărimea proiectului:

În prezent drumul are o stare de viabilitate necorespunzătoare, datorită următoarelor aspecte:

- Traseul drumului nu este sistematizat corespunzător, platforma părții carosabile a drumului nu este definită;

- din punct de vedere a structurii rutiere, drumul este parțial pietruit, înnoroit cu pământ și prezintă zone pe care stagnează apa din precipitații;

- Pe unele sectoare patul drumului este sub cota sau la cota terenului înconjurător, situație care determina înzăpezirea repetată pe timpul iernii;

- Nu sunt asigurate măsuri pentru siguranța circulației, lipsesc indicatoarele de semnalizare;

- Nu este asigurată preluarea și deversarea apelor pluviale, șanțurile existente din pământ sunt subdimensionate, colmatate, nedefinite, podețele de descărcare nu fac față debitelor mari din anotimpurile ploioase.

Asigurarea unor caii de acces corespunzătoare indiferent de anotimp, va conduce la creşterea valorii terenurilor în zonă.

Prin prezentul proiect se propune o structura rutieră și un profil transversal corespunzător categoriei funcționale a drumului:

* Lungimea traseului: L = 7,530 km;
* Viteza de proiectare : 25 km/h, conform ord. 45/1998;
* Categoria drumului: V - conform ord. MT nr. 46/1998;
* Drum forestier de categoria II Principal.
* Drumurile laterale se vor amenaja pe o distanta de 20 ml;
* Lățimea părții carosabile în aliniament: 4,00 m;
* Acostamente de 2 x 0,50 m;
* Santuri noi din pământ și santuri betonate;
* Panta în profil transversal in aliniament va fi de 2,5 %, iar a acostamentelor de 4 %;
* Podețe transversale tip PREMO cu diametrul de Ø 800 mm
* Podete dalate turnate monolit.

Pentru proiectarea drumurilor din punct de vedere al capacității portante și al capacității de circulație”, ind. AND 584), rezultând un sistem rutier alcătuit din:

*DF MĂDĂRAȘ MARE km 0+000 – km 1+500, km 2+500 – km 4+500, km 6+500 – km 7+530*

* strat de fundaţie din balast în grosime de 20 cm după compactare;
* strat de bază din piatră spartă în grosime de 15 cm după compactare ;
* strat de legătură din mixtura asfaltică tip BADPC 20 în grosime de 6 cm;
* strat de uzura din mixtura asfaltică tip BAPC 16 în grosime de 4 cm

*DF MĂDĂRAȘ MARE km 1+500 – km 2+500, km 4+500 – km 6+500*

* strat de fundaţie din balast în grosime de 15 cm după compactare;
* strat de bază din piatră spartă în grosime de 15 cm după compactare ;
* strat de legătură din mixtura asfaltică tip BADPC 20 în grosime de 6 cm;
* strat de uzura din mixtura asfaltică tip BAPC 16 în grosime de 4 cm

- santuri betonate 3298 ml

- santuri noi din pamant 11762 ml

-11 podețe transversale cu diametrul de Ø 800 mm, L=7,50m;

- 4 podeț transversal dalat turnat monolit , L=10,00m;

- 1 podeț transversal cu diametrul de Ø 800 mm, L=10,00m;

- 1 podețe laterale cu diametrul de Ø 600 mm, L=10,00m

- 1 pod transversal existent (PT1 - km 0+026,54) la care se executa reparații

- 1 podeț transversal existent (PT2 - km 0+399,75) la care se executa reparații

- 1 podeț transversal existent (PT6 - km 1+895,51) la care se executa reparații

- 1 pod transversal existent (PT17 - km 5+102,58) la care se executa reparații

- 1 pod transversal existent (PT18 - km 5+350,00) la care se executa reparații

- 1 podeț transversal existent (PT22 - km 7+242,09) la care se executa reparații

- 28 drumuri laterale amenajate pe o lungime de 20 ml

- parapet metalic tip semigreu cu nivel de protecție H1 de la km 0+075 – km 0+225, L=150,00 ml dr., km 0+400 – km 0+652, L= 252,00 ml stg., km 1+895 – km 1+967, L= 72,00 ml stg.

- gabioane se vor amenaja de la km 4+118 la km 4+188, L=70,00 ml gabioane cu înălțimea de 2,50 m, pe partea stanga.

b. Cumularea cu alte proiecte: *nu este cazul.*

c. Utilizarea resurselor naturale: *nu este cazul.*

d. Producţia de deşeuri:

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

e. Emisii poluante, inclusiv zgomotul şi alte surse de disconfort

*În timpul construcţiei:*

*-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

f. Riscul de accident, ţinându-se seama în special de substanţele şi de tehnologie utilizate:

*- Nu este cazul.*

**Motivele care au stat la baza luării deciziei etapei de încadrare în procedura de evaluare asecvată sunt următoarele:**

1. *amplasamentul proiectului se află în situl de importanță comunitară ROSCI0090 Harghita Mădăraș și la limita ariei de protecție specială avifaunistică ROSPA0034 Depresiunea și Munții Ciucului*
2. În imediata vecinătate ale amplasamentului există habitate ale speciilor prioritare enumerate în Planul de Management pentru *“Harghita Mădăraș” ROSCI0090*: buhaiul de baltă cu burta galbenă (*Bombina variegata*), tritonul carpatic (*Lissotriton montandoni*), tritonul transilvănean (*Lissotriton vulgaris ampelensis*), broasca râioasă brună (*Bufo bufo*), broasca roșie de munte (*Rana temporaria*), salamandra (*Salamandra salamandra*) și habitatul 6430 Comunități de lizieră cu ierburi înalte. În cazul speciilor Bombina variegata, Lissotriton montandoni şi *Rana temporaria* pot fi afectate de proiect un procent de 11-13%, iar în cazul speciei *Salamandra salamandra* pot fi afectate toate habitatele cunoscute pe suprafaţa sitului. Prin implementarea măsurilor de reducere impactul proiectului poate fi redus astfel: pierdere de habitat de amfibieni sub 0.1% la nivelul sitului, pierdere de habitat 6430 de sub 0.5% la nivelul sitului.
3. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
4. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative

**Măsurile de reducere prezentate:**

* efectuarea lucrărilor în afara perioadei de reproducere şi de dezvoltare a larvelor, în lunile august-noiembrie
* păstrarea habitatelor de reproducere a amfibienilor în cursul lucrărilor
* crearea de noi habitate în cel mai apropiat loc posibil de habitatul distrus
* crearea de noi habitate în zona podeţelor, la terminarea în aval a fundaţiei podeţelor. Prin această măsură se va putea creşte numărul de habitate de reproducere ale acestor specii
* proiectarea șanțurilor astfel încât lungimea șanțurilor betonate să fie cât mai redusă, iar acestea să asigure dirijarea apei spre zonele umede existente
* folosirea tehnicii gabioanelor din plasă din oțel zincat umplut cu pietre, pietriș care este o soluție mai naturală față de gabioanele din beton

**2**. **Localizarea proiectului**:

2.1.utilizarea existentă a terenului: în domeniul public al comuni Mădăraș *conform Certificatului de urbanism nr. 4/15.02.2016 emis de Primăria com. Mădăraș.*

2.2.relativa abundenţă a resurselor naturale din zonă, calitatea şi capacitatea regenerativă a acestora:*- nu este cazul*

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: nu sunt*

*f.* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare:*amplasamentul proiectului nu se află în interiorul ariilor naturale protejate declarate prin acte normative. Din acest motiv proiectul* ***intră*** *sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, având în vedere că amplasamentul proiectului se află în situl de importanță comunitară ROSCI0090 Harghita Mădăraș și la limita ariei de protecție specială avifaunistică ROSPA0034 Depresiunea și Munții Ciucului.*

*h.*ariiledenspopulate*: nu este cazul,*

*i.*peisajelecusemnificaţieistorică*,* culturalăşiarheologică*: nu este cazul*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă, a extravilanului comunei Mădăraș.*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct. 1.d.*

d. probabilitatea impactului*: mică*

e. durata, frecvenţa şi reversibilitatea impactului*:*

*Impact de scurtă durată, numai în timpul executării lucrărilor de execuţie. Nu rezultă impact remanent.*

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

* abandonarea, înlăturarea sau eliminarea deşeurilor în locuri neautorizate;
* staţionarea mijloacelor de transport în afara terenurilor desemnate în acest scop
* distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g. Monitorizarea impactului proiectului asupra speciilor de amfibieni și habitatului 6430 înainte (o dată) și după terminarea lucrărilor (min. 2 ori anual timp de 2 ani).

h. Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU AAA**

DOMOKOS László József ing. LÁSZLÓ Anna

**ÎNTOCMIT,**

ing. BARABÁS Zoltán

geogr. Mihály István